**MANDÁTNA ZMLUVA**

**uzatvorená podľa § 566 a nasl. Obchodného zákonníka medzi :**

**I.**

**Zmluvné strany**

Názov: BEECODE s.r.o.

So sídlom : Štermenská 35, 925 23 Jelka

Zastúpená : Matúš Marčiš

IČO : 47 686 987

DIČ : 2024052536

Bankové spojenie : ČSOB .a.s.

Číslo účtu : 4020433389 / 7500

Email:chcem@opravit.sk

**(ďalej len mandant)**

A

Názov:

Sídlo:

Zastúpená :

IČO :

DIČ :

IČ DPH :

Bankové spojenie :

Číslo účtu :

Email:

**(ďalej len mandatár)**

**II.**

**Predmet zmluvy**

Touto zmluvou sa mandatár zaväzuje, že pre mandanta na jeho účet zriadi za odplatu určitú

obchodnú alebo administratívnu záležitosť uskutočnením právnych úkonov v mene mandanta

alebo uskutočnením inej činnosti a mandant sa zaväzuje zaplatiť mu za to odplatu.

Predmetom tejto zmluvy je záväzok mandatára uskutočniť a vykonať pre mandanta nasledovné

činnosti :

1. Prevziať zariadenie (notebook, mobilný telefón) patriaci zákazníkovi mandanta, v mieste

vlastného pôsobenia t.j. na adrese prevádzky mandatára.

2. Zapísať údaje o majiteľovi zariadenia do databázy na stránke **www.opravit.sk/zm** po prihlásení

s mandantom poskytnutými prihlasovacími údajmi a následne majiteľovi zariadenia vystaviť z tejto databázy vytlačený preberací protokol s riadne vypísanými údajmi o prevzatom zariadení a kontaktnými údajmi majiteľa.

3. Zariadenie riadne zabaliť a pripraviť na prepravu mandantom zjednanou kuriérskou

spoločnosťou. Následne zabalené zariadenie odovzdať do rúk prepravcu kuriérskej spoločnosti v deň jeho príchodu.

**III.**

**Doba trvania zmluvy**

Táto zmluva sa uzatvára na dobu neurčitú

**IV.**

**Odmena a platobné podmienky**

Zmluvné strany sa vzájomne dohodli na výške odmeny za plnenie predmetu zmluvy a táto

odmena je stanovená dohodou v zmysle zákona č. 18/1996 Z. z. o cenách v znení neskorších

predpisov a predstavuje sumu 6- euro za každé prevzaté zariadenie podľa postupov v bode č.2.

(Predmet zmluvy). Odmena je uvedená s DPH. Mandatár je povinný každý mesiac vystaviť a

doručiť mandantovi formálne a vecne správnu faktúru.

Mandant je povinný mesačnú faktúru uhradiť najneskôr v lehote 14 dní od jej doručenia,

bankovým prevodom na účet mandatára, uvedeného v záhlaví zmluvy. Odmena je uhradená dňom

pripísania peňažných prostriedkov na účet mandatára.

V prípade, že nebude faktúra uhradená v lehote splatnosti, má mandatár právo na uplatnenie si

úrokov z omeškania vo výške 0,1% z dlžnej sumy za každý i načatý deň omeškania.

**V.**

**Práva a povinnosti zmluvných strán**

Mandatár je povinný :

vykonávať dohodnutý predmet zmluvy riadne a včas, postupovať pri plnení predmetu zmluvy s

odbornou starostlivosťou všetky činnosti vykonávať podľa pokynov mandanta a v súlade s jeho

záujmami vykonávať všetky činnosti osobne oboznamovať mandanta včas o záležitostiach,

informáciách a veciach, ktoré majú vplyv na plnenie predmetu zmluvy, ktoré sú potrebné na

riadne plnenie predmetu zmluvy uchovávať pre mandanta všetku potrebnú písomnú dokumentáciu

Mandant je povinný :

poskytovať potrebnú súčinnosť poskytovať všetky informácie a fakty, potrebné pre riadne a

včasné plnenie predmetu zmluvy dávať mandatárovi riadne a včas pokyny, podľa ktorých má

uskutočňovať plnenie predmetu zmluvy uhradiť odmenu riadne a včas

**VI.**

**Ostatné dojednania**

Mandatár nie je oprávnený odchýliť sa od pokynov mandanta.

Mandatárovi vzniká nárok na odmenu bez ohľadu na to, či priniesla ním vykonávaná

činnosť výsledok alebo nie. V prípade, že mandant bude od mandatára požadovať uskutočnenie

takých úkonov a činností, ktoré nie sú predmetom tejto zmluvy, s vykonaním ktorých bude

mandatár súhlasiť, tieto činnosti po vzájomnej dohode uskutoční mandatár pre mandanta.

Mandant je povinný za takéto uskutočnenie a vykonanie činností nad rámec zmluvy zaplatiť

mandatárovi, mimo dohodnutej odmeny podľa článku IV. tejto zmluvy, odplatu navyše, vo výške

vopred písomne dohodnutej, ktorá bude fakturovaná samostatne od zmluvne dohodnutej odmeny.

Mandatár nezodpovedá za škodu spôsobenú mandantovi svojou činnosťou, ak konal na pokyn

mandanta, vykonanie ktorého spôsobilo mandantovi vznik škody.

Mandatár zodpovedá za škodu, ktorú spôsobil mandantovi tým, že nedodržal povinnosti

ustanovené touto zmluvou a odchýlil sa od pokynov mandanta a týmto odchýlením sa od pokynov

spôsobil mandantovi vznik škody.

**VII.**

**Ukončenie zmluvy**

Zmluvu je možné vypovedať a to i bez udania dôvodu s účinnosťou ku koncu kalendárneho

mesiaca nasledujúceho po mesiaci, v ktorom bola výpoveď doručená, ak z výpovede nevyplýva

neskorší čas. Zmluvu je možné ukončiť dohodou zmluvných strán.

**VIII.**

**Záverečné ustanovenia**

Túto zmluvu je možné meniť a dopĺňať písomnými dodatkami podpísanými oboma zmluvnými

stranami.

Táto zmluva je platná a účinná dňom jej podpísania.

Táto zmluva sa vyhotovuje v dvoch exemplároch, každej zmluvnej strane po jednom.

Zmluvné strany prehlasujú, že si zmluvu riadne prečítali, jej obsahu porozumeli a uzavierajú ju

slobodne, vážne a zrozumiteľne, nie pod nátlakom, nie v tiesni, nie za nápadne nevýhodných

podmienok, na znak čoho ju obe zmluvné strany podpísali.

V…… …………………… dňa ………....

Za mandanta : Matúš Marčiš Za mandatára :

 konateľ

**INFORMUJTE NÁS O KTOROMKOĽVEK NÁVRHU NA ÚPRAVU ALEBO DODATKU.**